CELEX: 62016TN0172
Language: fi
Date: 2016-04-15 00:00:00
Title: Asia T-172/16: Kanne 15.4.2016 – Centro Clinico e Diagnostico G.B. Morgagni v. komissio

13.6.2016   
            
            
               FI
            
            
               Euroopan unionin virallinen lehti
            
            
               C 211/61
            
         
      Kanne 15.4.2016 – Centro Clinico e Diagnostico G.B. Morgagni v. komissio
      (Asia T-172/16)
      (2016/C 211/76)
      Oikeudenkäyntikieli: italia
      
         Asianosaiset
      
      
         Kantaja: Centro Clinico e Diagnostico G.B. Morgagni SRL (Catania, Italia) (edustaja: asianajaja E. Castorina)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 14.8.2015 annetun komission päätöksen (EU) 2016/195 – C(2015) 5549 final, julkaistu Euroopan unionin virallisessa lehdessä 18.2.2016 – siltä osin kuin päätöksen mukaan (4 artiklan 5 kohta) ”lisäksi Italian on peruutettava kaikki 1 artiklassa tarkoitettujen ohjelmien mukaisten tukien maksut tämän päätöksen hyväksymispäivästä alkaen” ja joka tapauksessa kaikilta niiltä osin, joiden johdosta kantajana olevalta yhtiöltä voi jäädä saamatta palautus sen niistä Italian valtion verohallinnolle (Agenzia delle Entrate) maksamista määristä, jotka ylittävät lain nro 289/2002 9 §:n 17 momentissa tarkoitetun kiinteän 10 prosentin määrän yhtiön verovelasta (vuosilta 1990–1992); kantajan oikeudesta palautukseen on annettu Italian kansallisessa oikeusjärjestyksessä lainvoimainen tuomio.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen.
      
                  —
               
               
                  Kantaja väittää tässä yhteydessä, että Euroopan komission todettua riidanalaisessa päätöksessä, että sääntöjenvastaiseksi katsottua valtiontukea on objektiivisesti mahdotonta periä takaisin (niiltä muilta yrityksiltä, jotka ovat maksaneet vain 10 prosenttia verovelastaan), sekä tosiasiallisesti että oikeudelliselta kannalta ei varmasti voida kiistää – jotta kyseessä olevia periaatteita noudatettaisiin – kantajan oikeutta saada palautus niistä maksetuista määristä, jotka ylittävät laissa nro 289/2002 säädetyn; päinvastainen kanta merkitsisi räikeää ja vakavaa epäyhdenvertaista kohtelua kantajan ja niiden Catanian maakunnan yritysten välillä, jotka on päätöksessä nyt vapautettu kaikesta maksuvelvollisuudesta 90 prosenttiin asti maksamattomien verojen määrästä.
               
            On jopa niin, että juuri Euroopan komission riidanalaisen päätöksen vaikutuksesta kaikki muut yritykset saavat aiheetonta kilpailuetua, mutta Centro Morgagnin kustannuksella, siltä osin kuin kyse on vahingoista, jotka aiheutuivat luonnonmullistuksesta, joka tapahtui yli kymmenen vuotta ennen 14.8.2015 annettua päätöstä. Italian lain mukaan yritykset eivät ole velvollisia säilyttämään hallinnollisia ja kirjanpidollisia asiakirjoja 10 vuotta kauemmin. Niinpä Centro Morgagni ei enää kykene osoittamaan kärsineensä vahinkoa, jonka korvaaminen olisi SEUT 107 artiklan mukaista; tämä on selvästi vastoin yhdenvertaisuusperiaatetta, puolustautumisoikeuksia ja luottamuksensuojaa (Euroopan unionin perusoikeuskirjan 20 artikla, EUT-sopimuksen 2, 6, 9 ja 21 artikla) ja merkitsee toimijoiden välisten yhdenvertaisten kilpailuolosuhteiden vääristymistä.